KOMISSION PÄÄTÖS,
tehty 5 päivänä syyskuuta 1996,
Tanskassa käytettävien sianruhojen luokitusmenetelmien hyväksymisestä tehdyn päätöksen 92/469/ETY muuttamisesta toisen kerran (Ainoastaan tanskankielinen teksti on todistusvoimainen) (96/551/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön sianruhojen luokitusasteikosta 13 päivänä marraskuuta 1984 annetun neuvoston asetuksen (ETY) N:o 3220/84 (1), sellaisena kuin se on viimeksi muutettuna asetuksella (EY) N:o 3513/93 (2), ja erityisesti sen 5 artiklan 2 kohdan,
sekä katsoo, että
komissio on päätöksellä 92/469/ETY (3), sellaisena kuin se on viimeksi muutettuna päätöksellä 94/564/EY (4), hyväksynyt erilaiset sianruhojen luokitusmenetelmät Tanskassa,
Tanskan hallitus on pyytänyt komissiota hyväksymään kahden uuden sianruhojen luokitusmenetelmän käytön ja uuden kaavan käytön ruhojen vähärasvaisen lihaosuuden laskemiseksi nykyisten luokitusmenetelmien "KC" ja "FOM/MK" osalta; yhteisön sianruhojen luokitusasteikon soveltamista koskevista yksityiskohtaisista säännöistä 24 päivänä lokakuuta 1985 annetun komission asetuksessa (ETY) N:o 2967/85 (5) olevan 3 artiklan perusteella vaadittavat tiedot on jätetty; pyynnön arviointi on osoittanut, että kyseisten luokitusmenetelmien ja uuden kaavan hyväksymisen edellytykset täyttyvät,
luokitusmenetelmää "ULTRA-FOM" ei enää käytetä Tanskassa, ja tämän vuoksi on oikeutettua peruuttaa lupa käyttää tätä luokitusmenetelmää, ja
tässä päätöksessä määrätyt toimenpiteet ovat sianlihan hallintokomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 92/469/ETY seuraavasti:
1) Korvataan 1 artikla seuraavalla tekstillä:
"1 artikla
Hyväksytään seuraavien sianruhojen luokitusmenetelmien käyttö Tanskassa asetuksen (ETY) N:o 3220/84 mukaisesti:
- `Klassificeringscenter (KC)` -mittari ja siihen liittyvät arviontimenettelyt, joista on yksityiskohtaiset tiedot liitteen 1 osassa,
- `Fat-O-Meater/Manuel Klassificering (FOM/MK)` -mittari ja siihen liittyvät arviointimenettelyt, joista on yksityiskohtaiset tiedot liitteen 2 osassa,
- `Uni-Fat-O-Meater (UNIFOM)` -mittari ja siihen liittyvät arviointimenettelyt, joista on yksityiskohtaiset tiedot liitteen 3 osassa,
- `Fully Automatic Ultrasonic Carcase Grading (Ruhojen täysautomaattinen ultraääniluokitus) (AUTOFOM)` -mittari ja siihen liittyvät arviointimenettelyt, joista on yksityiskohtaiset tiedot liitteen 4 osassa."
2) Muutetaan liitteen 1 osa seuraavasti:
a) Korvataan 3 a kohdan kaava seuraavasti:
"^y = 62,941 - 0,1706 x1 - 0,0818 x2 - 0,1645 x3 - 0,1964 x4 - 0,1005 x5 - 0,2553 x6 - 0,1813 x7 + 0,0853 x8 + 0,0452 x9 + 0,0513 x10 + 0,0427 x11".
b) Korvataan 4 kohdan viimeisessä virkkeessä luku "100 kg" luvulla "110 kg".
3) Muutetaan liitteen 2 osa seuraavasti:
a) Korvataan 3 a kohdan kaava seuraavasti:
"^y = 65,29152 - 0,2106379 x1 - 0,61076 x2 + 0,1128888 x3 + 0,02276837 x4".
b) Korvataan 3 kohdan viimeisessä virkkeessä luku "100 kg" luvulla "110 kg".
4) Korvataan liitteen 3 osa tämän päätöksen liitteen tekstillä.
5) Lisätään tämän päätöksen liitteessä oleva 4 osa edellä mainittuun päätökseen.
2 artikla
Tämä päätös on osoitettu Tanskan kuningaskunnalle.
Tehty Brysselissä 5 päivänä syyskuuta 1996.